ది గేమ్: యు నెవర్ ప్లే అలోన్

ది గేమ్‌: యూ నెవర్‌ ప్లే అలోన్‌ 2025లో విడుదలైన థ్రిల్లర్ వెబ్‌ సిరీస్‌. నెట్‌ఫ్లిక్స్‌, అప్లాజ్‌ ఎంటర్‌టైన్‌మెంట్ బ్యాన‌ర్స్‌పై నిర్మించిన ఈ సిరీస్‌కు రాజేష్‌ ఎం.సెల్వా దర్శకత్వం వహించాడు. శ్రద్దా శ్రీనాథ్, సంతోష్ ప్రతాప్, ఛాందినీ, శ్యామ హరిణి, బాలహాసన్‌ ప్రధాన పాత్రల్లో నటించిన ఈ సిరీస్‌ ట్రైలర్‌ను సెప్టెంబర్ 25న విడుదల చేసి, వెబ్‌ సిరీస్‌ను నెట్‌ఫ్లిక్స్‌ ఓటీటీలో అక్టోబర్ 2న తెలుగుతో పాటు తమిళం, మలయాళం, కన్నడ, హిందీ భాషల్లో విడుదల చేశారు.
కథ
కావ్య (శ్రద్దా శ్రీనాథ్) ఓ పెద్ద కంపెనీలో గేమ్ డెవలపర్‌గా మంచి పేరు సంపాదించుకుంటుంది. అయితే, ఆమెపై సోషల్ మీడియాలో అనూహ్యంగా ట్రోలింగ్స్ మొదలవుతాయి. ఇదే టైంలో కొందరు గుర్తు తెలియని వ్యక్తులు ఆమెకు సంబంధించిన వస్తువులు దొంగిలించి క్రైమ్‌కు పాల్పడుతారు. దీంతో కావ్య ఇబ్బందుల్లో పడుతుంది. అసలు ఆమెపై ట్రోలింగ్స్‌కు కారణం ఏంటి ? ఆమెపై దాడికి పాల్పడింది ఎవరు ? డిజిటల్ వరల్డ్‌లో తనపై జరిగిన మోసాన్ని ఆమె ఎలా ఎదుర్కొన్నారు? ఆ తరువాత ఏమి జరిగింది అనేదే మిగతా సినిమా కథ.
నటీనటులు
 శ్రద్దా శ్రీనాథ్
 సంతోష్ ప్రతాప్
 ఛాందినీ
 శ్యామ హరిణి
 బాలహాసన్‌
 సుభాష్‌ సెల్వం
 వివియా సంతోష్‌
 ధీరజ్‌
 హెమా 
మూలాలు

బయటి లింకులు